**MODEL DE PROIECT DIDACTIC DE LUNGĂ DURATĂ**

**LA DISCIPLINA DEZVOLTAREA PERSONALĂ**

**Clasa I**

**Anul de studii 2023-2024**

**ATENȚIE! Cadrele didactice vor personaliza proiectele didactice de lungă durată, în funcție de specificul colectivului de elevi și resurselor educaționale disponibile, în conformitate cu prevederile curriculumului la disciplină (ediția 2019).**

 **Competențele specifice disciplinei:**

1. Aprecierea identității personale și a celorlalți în contexte educaționale/familiale/ comunitare, demonstrând încredere în forțele proprii și atitudine pozitivă.
2. Utilizarea rațională a resurselor personale, sociale și ale mediului, demonstrând integritate și responsabilitate.
3. Adoptarea modului de viață sănătos în contexte variate, demonstrând interes și implicare în activități de menținere a sănătății proprii și a celor din jur.
4. Proiectarea carierei din perspectiva potențialului individual și a intereselor profesionale, manifestând atitudine pozitivă fată de dezvoltarea personală și învățare ca muncă de bază a elevului.
5. Adaptarea comportamentului privind securitatea personală și a celor din jur în situații cotidiene, demonstrând atenție și atitudine responsabilă fată de sine și cei din jur.

**Bibliografie:**

1. Curriculum național. Învățământul primar. Chișinău: MECC, 2018.
2. Ghid de implementare a curriculumului pentru învățământul primar. Chișinău: MECC, 2018.
3. Metodologia privind evaluarea criterială prin descriptori, clasele I-IV. Chișinău: MECC, IȘE, 2019.
4. Dezvoltarea personală. Ghid pentru cadrele didactice. Exemple de sarcini. Clasele 1-4. 2019-2020.
5. Repere metodologice de organizare a procesului educațional în învățământul general, aprobate de Ministerul Educației și Cercetării (inclusiv, pentru anii de studii 2019 - 2023) la disciplinele școlare (pagina Web: www.mec.gov.md link: EDUCAŢIE / Învățământ general / Acte normative / Repere metodologice de organizare a procesului educațional în învățământul general).
6. Biblioteca digitală Educație Online (http://educatieonline.md/Video).

**ADMINISTRAREA DISCIPLINEI**

|  |  |  |  |  |
| --- | --- | --- | --- | --- |
| Statutul disciplinei | Aria curriculară | Clasa | Nr. de ore pe săptămână | Nr. de ore pe an\* |
| Obligatorie | Consiliere și dezvoltare personală | I | 1 | 33-34 |

**MANAGEMENTUL TIMPULUI ÎN CADRUL PROIECTĂRII DIDACTICE ANUALĂ**

|  |  |  |  |
| --- | --- | --- | --- |
| Unități de învățare | Nr. de ore1 | Evaluare | Nota |
| **EI2** | **EFE3** | **ES4** |
| Semestrul I |
|  1.Arta cunoașterii de sine și a celuilalt  | **6\*** |  1 | 1 |  |  |
|  2. Asigurarea calității vieții  | **6\*** | 1 | - | 1 |  |
| *La discreția cadrului didactic (pe parcursul anului)* | ***1-3\**** |  |  |  |  |
| **Total semestrul I** | **15** | **2** | **1** | **1** |  |
| Semestrul II |
| 3. Modul sănătos de viață | **6*\**** | 1 | 1 |  |  |
| 4. Proiectarea carierei profesionale și dezvoltarea spiritului antreprenorial | **6*\**** | 1 | 1 |  |  |
| 5. Securitatea personală | **6*\**** | 1 | - | 1 |  |
| **Total semestrul II** | **18*\**** | **3** | **2** | **1** |  |
| **Numărul de ore pe an** | **33*\**** | **5** | **3** | **2** |

 **La sfârșitul clasei I-a, elevul poate:**

• descrie: caracteristici personale, comportamente corecte/adecvate în raport cu sine și cu ceilalți; activități/meserii preferate; reguli de securitate în condiții casnice și la școală;

• demonstra: respectarea igienei personale; înțelegerea necesităților și dorințelor; respectarea regulilor de circulație rutieră;

• manifesta: relații pozitive cu ceilalți; dorință de a frecventa școala; interes pentru menținerea sănătății; implicare în activități cotidiene, asigurarea securității personale,

**implicând ca atitudini și valori specifice predominante:**

**•** încredere în forțele proprii și atitudine pozitivă;

• responsabilitatea față de reguli;

• aprecierea proprie și a celor din jur;

• mândria pentru statutul de elev;

• deschiderea pentru comunicare.

**PRODUSE RECOMANDATE ȘI CRITERII DE SUCCES**

 **Clasa I. Produse specifice disciplinei**

(Metodologia privind evaluarea criterială prin descriptori, clasele I-IV, 2019, p.20)

|  |  |  |  |
| --- | --- | --- | --- |
| P1. Aprecierea/ exprimarea prin simboluri | P2. Activitate de simulare: comportamentul într-o situație dată | P3. Cod de reguli | P4. Activitate de simulare: evacuarea din clasă |
| 1. Ascult/citesc cu atenție relatarea. 2. Apreciez valoric demonstrând/ schițând simbolul corespunzător. 3. Argumentez (la cerință). | 1. Înțeleg situația. 2. Decid/ simulez un comportament potrivit în situația dată. 3. Argumentez (la cerință). | 1. Explic situația/ problemă. 2. Propun reguli de comportament. 3. Argumentez necesitatea respectării regulilor. | 1. Recunosc semnalul de alarmare/ evacuare. 2. Îmi păstrez calmul. 3. Mă deplasez conform planului de evacuare. 4. Execut acțiuni conform situației. 5. Mă prezint la locul stabilit. |

 **SEMESTRUL I**

|  |
| --- |
| **Unitatea de conținut (modul) 1. Arta cunoașterii de sine şi a celuilalt 7\* ore** |
| **Exerciții-joc:** ₋ de autocunoaștere; de prezentare; de cunoaștere interpersonală; ₋ de tip „Ascultă-Gândește-Continuă” (de exemplu: „A fi elev însemnă a fi (cum?)...”; „Îmi place/ nu-mi place la mine faptul că sunt...”; „Mă pricep bine la...” etc.); ₋ de recunoaștere, de exprimare a emoțiilor prin gesturi, mimică, cuvinte. **Jocuri de rol:** ₋ de tip vorbitor-ascultător, cu folosirea păpușilor de deget, de mâna, a marionetelor, măștilor etc.; ₋ dramatizarea unor situații cu adulții și cu semenii în mediul școlar. **Mini-studii de caz cu referire la unicitatea proprie și a celuilalt, comportament, comunicare, emoții etc., în baza:** utilizării software-urilor educative; vizionării desenelor animate; povestirii unor situații din cotidian. **Confecționare de materiale-suport individuale/ colective pe care se schițează/aplică emoționai/ chipuri ce exprimă diverse emoții**: seturi de cartele; paletare (tip evantai); postere („Paleta emoțiilor”; „Alfabetarul emoțiilor” etc.); Produse: aprecierea/exprimarea prin simboluri; mesajul oral. |
| **Unități de competențe** | **Nr. d/o** | **Unități de conținut** | **Nr. de ore1** | **Data** | **Evaluare** | **Note** |
| 1 1.1. Recunoașterea emoțiilor proprii și ale celorlalți, exprimate prin gesturi, mimică, cuvinte. 1.2. Descrierea unicității proprii și a celorlalți În contextul statutului de elev. 1.3. Demonstrarea unui comportament corespunzător regulilor clasei și ale școlii. | 1. | **Unicitatea proprie și a celuilalt5.** Numele și prenumele, data și locul nașterii, adresa, preferințe. | 1 |  | EI2 |  |
| 2. | **Comportamentul elevului în clasa I.** Regulamentul școlar. Regulile de comportament în clasă.  | 1 |  |  |  |
| 3. | **Comportamentul elevului în clasa I.** Comportament nonviolent, prietenos. | 1 |  |  |  |
| 4. | **Comunicarea cu învățătorii, colegii.** Arta comunicării: ascult, înțeleg, mă exprim. | 1 |  |  |  |
| 5. | **Trăiri emoționale ale elevului de clasa I.** Emoții de bază: bucurie, tristețe, frică, furie. | 1 |  |  |  |
| 6. | **Trăiri emoționale ale elevului de clasa I.** Recunoașterea și exprimarea emoțiilor. | 1 |  | EFE3 |  |
| 7. | Managementul clasei: abordări situaționale concrete. | 1 |  |  |  |
| **Total:**  | **7\*** |  |  |  |

|  |
| --- |
| **Unitatea de conținut (modul) 2. Asigurarea calității vieții, 8\* ore**  |
| **Exerciții-joc:** - de cunoaștere; de prezentare; - de ordonare a lucrurilor pe bancă, în geantă; - de completare a desenelor lacunare. Joc de rol: - de tip vorbitor-ascultător cu referire la diferite modalități de salut: verbale și nonverbale; - dramatizarea manifestării politeții în diferite situații: exprimare verbală și nonverbală. **Mini-studii de caz, privind ținuta vestimentară:** Prima zi de școală; Sunt invitat la o zi de naștere; Întâmpin oaspeți; Îmi place sa vin la școală etc. Produse: aprecierea/exprimarea prin simboluri; Simularea comportamentului intr-un context creat. |
| **Unități de competente** | **Nr. d/o** | **Unități de conținut** | **Nr. de ore1** | **Data** | **Evaluare** | **Note** |
| 2.1. Recunoașterea comportamentelor corecte, privind salutul, ținuta, ordin.2.2. Distingerea beneficiilor statutului de elev și a activității de învățare, în baza unor criterii oferite. 2.3. Adaptarea comportamentului la situații reale din viață. | 8. | **Salutul.** Modalități de salut, contexte.  | 1 |  | EI2 |  |
| 9. | **Ținuta elevului.** Vestimentația. Selectarea vestimentației în diferite situații.  | 1 |  |  |  |
| 10. |  **Politețea**. Semnificația și manifestarea politeții.  | 1 |  |  |  |
| 11. |  **Lucrurile personale.** Ordonarea lucrurilor personale.  | 1 |  |  |  |
| 12. | **Lucrurile personale.** Ordinea acasă și la școală. | 1 |  |  |  |
| 13. | **Învățarea – principala activitate a elevului.** Beneficiile școlarizării și a studiilor.  | 1 |  |  |  |
| 14. | **Învățarea – principala activitate a elevului.** Dorința de a merge la școală și a învăța. Dreptul și obligația de a învăța. | 1 |  | ES4  |  |
| 15. | Managementul clasei: abordări situaționale concrete | 1 |  |  |  |
| **Total:** | **8\*** |  |  |  |
| **Total semestrul I:** | **15\*** |  |  |  |

**SEMESTRUL II**

|  |
| --- |
| **Unitatea de conținut (modul) 3. Modul de viață sănătos, 6\* ore** |
| **Exerciții-joc:** ₋ de descriere a regulilor de igienă la școală, acasă, în locuri publice; ₋ de selectare a produselor alimentare sănătoase. **Discuții ghidate cu referire la importanta igienei pentru sănătate** (igiena cavității bucale, igiena mâinilor și a unghiilor, igiena corpului) pe baza software-urilor educative, a filmulețelor educative despre autonomie personală în activitățile de igienă. **Confecționare de materiale-suport individuale**/ colective pe care se aplică imagini cu activități/ ocupații ale copiilor; produse alimentare; postere „Activități pentru întremarea sănătății” etc.). Produse: adoptarea de reguli și respectarea lor. |
| **Unități de competente** | **Nr. d/o** | **Unități de conținut** | **Nr. de ore1** | **Data** |  **Evaluare** | **Note** |
| 3.1. Descrierea regulilor de igienă personală și alimentație corectă în condiții cotidiene. 3.2. Programarea regimului zilei, în baza recomandărilor. 3.3. Aprecierea rolului activităților fizice și al odihnei în menținerea sănătății. | 16. | **Regimul zilei unui elev din clasa I.**  | 1 |  | EI2 |  |
| 17. | **Noțiunile elementare de igienă personală.** Igiena cavității bucale. | 1 |  |  |  |
| 18. | **Noțiunile elementare de igienă personală.** Igiena mâinilor și a unghiilor, igiena corpului.  | 1 |  |  |  |
| 19. | **Reguli de igienă personală:** la școală, acasă, în locuri publice.  | 1 |  |  |  |
| 20. | **Sănătatea elevului.** Timp de activitate și odihnă pentru menținerea sănătății.  | 1 |  |  |  |
| 21. | **Regimul de alimentație a elevului.**  | 1 |  | EFE3 |  |
| **Total:** | **6\*** |  |  |  |

|  |
| --- |
| **Unitatea de conținut (modul)** **4. Proiectarea carierei profesionale și dezvoltarea spiritului antreprenorial, 6\* ore**  |
| **Exerciții-joc:** - de identificare a necesităților și dorințelor; hobby-urilor, activităților preferate; a meseriilor/ profesiilor cunoscute; - de identificare și prezentare a unor obiecte personale care exprimă cel mai bine ceea ce îi place fiecăruia să facă, indiferent de domeniu. **Discuții ghidate** cu referire la muncă și rolul ei în viața fiecăruia. Joc de rol cu prezentarea diverselor meserii. Confecționare de lucrări: albume (care cuprind date/ imagini), postere despre meserii cunoscute; ilustrații, fotografii, cărți de vizită. **Concurs:** ghicitori despre meserii și identificarea instrumentelor specifice unor meserii. Produse: proiect individual: „Obiectul meu pentru expoziția noastră”, în cadrul căruia elevul va prezenta un obiect confecționat de el, care va reflecta unul din talentele/interesele sale (desen, modelare din plastilină, fotografie etc.) și va explica ce resurse și ce efort a depus pentru a-l elabora. |
| **Unități de competente** | **Nr. d/o** | **Unități de conținut** | **Nr. de ore** | **Data** |  **Evaluare** | **Note** |
| 4.1.Descrierea diverselor activități preferate de către elevi. 4.2. Clasificarea dorințelor și necesităților din perspectiva utilizării eficiente a resurselor proprii. 4.3. Aprecierea muncii și utilității ei, în baza exemplelor din familie și comunitate. | 22. | **Dorințele și necesitățile individuale pentru dezvoltarea personală.** Necesități individuale, | 1 |  | EI2 |  |
| 23. | **Dorințele și necesitățile individuale pentru dezvoltarea personală.** Dorințe în dezvoltarea propriilor talente și interese, folosind diverse resurse. | 1 |  |  |  |
| 24. | **Activitățile preferate.** Hobby-uri. Activități preferate și calități necesare.  | 1 |  |  |  |
| 25. |  **De ce oamenii muncesc**. Munca și utilitatea ei. Munca – modalitate de satisfacere a necesităților și dorințelor. Activitățile casnice și dezvoltarea abilităților.  | 1 |  |  |  |
| 26. | **Copiii și meseriile.** Meserii/activități/ profesii cunoscute. Utilaje și instrumente. Condiții de desfășurare.  | 1 |  |  |  |
| 27. | **Abilitățile și interesele.** Abilități personale. Profesii de vis. | 1 |  | EFE3 |  |
| **Total:** | **6\*** |  |  |  |

|  |
| --- |
| **Unitatea de conținut (modul)** **5. Securitatea personală, 6\* ore**  |
| Exerciții-joc: - de tip exprimare prin simboluri: Traseul meu spre școală; - elaborarea unei liste de obiecte care pot provoca incendii. Jocul de rol: - de simulare a regulilor de siguranță în situații potențial periculoase: Spune NU!; Îndepărtează-te!; Caută ajutor!; Spune unui adult de încredere!; ₋ de simulare a adresării la Telefonul copilului 116 111; ₋ de simulare a apelului la persoane/servicii ce pot acorda ajutor; ₋ de simulare a situaților posibile de comunicare cu persoane necunoscute și sesizarea riscurilor; ₋ de simulare a traversării străzii. Discuții ghidate de întrebări interogative: Ce este securitatea? Unde, când trebuie să fiu atent?; Care sunt locurile de joacă preferate și locurile de joacă sigure. Mini-studii de caz în baza filmulețelor educative despre siguranța copiilor în stradă și în transport. Confecționare lucrări: desene, întocmirea de scheme simple, privind traseul casă-școală. Produse: adoptare de reguli și respectarea lor; activitate de simulare a evacuare. |
| **Unități de competente** | **Nr. d/o** | **Unități de conținut** | **Nr. de ore1** | **Data** | **Evaluare** | **Note** |
| 5.1. Relatarea, prin cuvinte proprii, despre regulile de securitate în situații potențial periculoase. 5.2. Alegerea traseului sigur spre școală și a locului de joacă în baza recomandărilor. 5.3. Aprecierea riscului comunicării cu persoane necunoscute pentru securitatea personală. | 28. | **Securitatea elevului la școală.** Reguli de securitate în diferite spații școlare.  | 1 |  | EI2 |  |
| 29. | **Jocul cu focul – pericol.** Prevenirea incendiilor în spatii închise: apartament, casă, clasă etc.  | 1 |  |  |  |
| 30. | **Atenție la persoanele necunoscute!** Comunicarea în stradă cu persoane necunoscute. Reguli de siguranță în situații potențial periculoase Persoanele de încredere. Solicitarea ajutorului.  | 1 |  |  |  |
| 31. | **Traseul sigur spre școală.** Strada, trotuarul, carosabilul  | 1 |  |  |  |
| 32. | **Siguranța în stradă și în transportul public.** Semaforul, transportul public, traversarea străzii | 1 |  |  |  |
| 33. | **Locurile de joacă sigure.** Siguranța locului de joacă în: curte, mahala, toloacă, teren sportiv etc. Managementul clasei: abordări situaționale concrete. | 1 |  | ES4 |  |
| **Total:** | **6\*** |  |  |  |
| **Total semestrul II:** **18\*** |  |  |  |  |
| **Numărul de ore pe an: 33\*** |  |  |  |  |

\*Poate varia în funcție de structura anului școlar (durata vacanțelor) și datele calendaristice (numărul de ore coincide cu numărul zilelor calendaristice lucrătoare).

1Învăţătorul are libertate în gestionarea timpului alocat. Poate să aloce mai multe ore pentru o unitate de învățare și mai puține ore pentru altă unitate de învățare, în funcție de interesele și necesitățile elevilor, posibilitățile de colaborare cu familia și comunitatea, dar trebuie să realizeze toate unitățile de învățare;

 Învățătorul poate să schimbe ordinea de realizare a modulelor. Prezentarea acestora în curriculum într-o anumită consecutivitate nu presupune realizarea în stricta ordine a prezentării. Eșalonarea unităților de învățare în timp poate avea la bază anumite considerente de ordin funcțional. Important este ca învățătorul să realizeze integral unitatea de învățare, să susțină elevii în realizarea produsului recomandat în curriculum (sau a altui produs relevant), deoarece astfel va asigura formarea unităților de competentă și, respectiv, a competențelor specific (*Ghid de implementare a curriculumului pentru învățământul primar. Chișinău: MECC, 2018*, pagina 234).

2Se vor realiza evaluări inițiale (EI) la început de module, optând pentru variante noninstrumentale.

3Se vor realiza evaluări formative în etape (EFE) – **la fine de module**.

4Evaluări sumative se vor realiza doar **la fine de semestre**. **Metoda de evaluare sumativă** **va fi observarea sistematică a comportamentului elevului, fără a supune elevii unor probe speciale** (*Ghid de implementare a curriculumului pentru învățământul primar. Chișinău: MECC, 2018*, pagina 244).

Evaluări sumative la finele semestrelor se va realiza fără a supune elevii unor probe speciale, instrumentând metoda complementară de evaluare portofoliul de progres/caietului de lucru în unul din două moduri: 1. nu se rezervează o lecție aparte pentru ES; cadrul didactic evaluează comportamentul performanțial al elevului pe parcursul semestrului (independent, sau ghidat de învățător, sau cu mai mult sprijin), în baza probatoriilor cumulate în portofoliul elevului la disciplină: fișe de lucru; materiale confecționate; fișe de autoevaluare/evaluare reciprocă etc.; (2) se rezervează o lecție aparte pentru ES, la care elevii sunt antrenați în autoevaluarea/evaluarea reciprocă a portofoliilor individuale în baza produsului transdisciplinar, caietul de lucru, Portofoliul de progres (Metodologia privind evaluarea criterială prin descriptori, clasele I-IV (2019), Repere metodologice privind organizarea procesului educațional în învățământul primar, anul de studii 2020-2021, p.67-68);

**5**Cu bold evidențiat subiectul lecției care să înscrie în catalogul clasei.

**ATENȚIE!** În baza experienței acumulate de la începutul implementării curriculumului la disciplina Dezvoltare personală, atenționăm cadrele manageriale și didactice asupra următoarelor aspecte:

▪ La orele de Dezvoltare personală nu se citesc referate elaborate de elevi sau informații colectate de pe site-uri de popularizare, dar se organizează activități axate pe sarcini interactive;

▪ În cadrul evaluărilor nu se folosesc teste docimologice;

▪ Nu se obligă elevii să completeze la nesfârșit sarcini din caiete tipizate, cumpărate la discreția cadrului didactic, dar se elaborează fișe de lucru pentru elevi;

▪ Nu se impun pentru studiu conținuturi voluminoase sau prezentări de câteva zeci de pagini, dar se fac suporturi informaționale esențiale;

▪ Nu se obligă elevii să elaboreze portofolii, doar dacă acest instrument este agreat și dorit de elevi;

În procesul de proiectare a lecției la disciplina Dezvoltare personală se recomandă utilizarea următoarelor resurse: - lecțiile on-line de pe platforma http://www.educatieonline.md/ ca resursă de transmitere a cunoștințelor. Acestea pot fi recomandate elevilor a fi vizionate înainte de ora la clasă sau ora sincron în format on-line.

**ATENȚIE!** Cadrul didactic nu va substitui desfășurarea lecției sale cu lecția filmată, dar poate utiliza lecția înregistrată în timpul orei, fiind completată cu sarcini de învățare.

* Portofoliul este unul din instrumentele didactice care poate fi acceptat sau înlocuit cu un alt instrument sau o diversitate de instrumente. Portofoliul este o modalitate de monitorizare a procesului de învățare și urmărire a progresului realizat de elev și nu este un instrument obligatoriu.
* Elevii pot folosi caiete la disciplina Dezvoltare personală, la fel cum o fac și la alte discipline și care pot deveni o alternativă a portofoliilor. În aceste caiete ei vor include toate schițele, notițele, eseurile etc. Sunt ca niște jurnale personale unde lucrurile nu se pot pierde. Caietele pot fi decorate după placul fiecărui elev.
* La finalul lecției în catalogul clasei se înregistrează rubrica „Subiectul lecției”, fără teme pentru acasă.

(Reperele metodologice privind organizarea procesului educațional la disciplina școlară Dezvoltare personală, aprobate prin Ordinul MEC nr.631 din 31.05.2023, Sec.II. Curriculum predat/operaționalizat la disciplina Dezvoltare personală).